OpenLLM-France/wikimedia huggingface dataset:
# Kernouës

Kernouës (bretainieraz Kernouez) Bretainiako Finistère departamenduko udalerria da.

## Kanpo estekak

* Datuak: Q383214
* Multimedia: Kernouës / Q383214
# Kerns

Kerns Suitzako udalerria da. Obwaldenen dago. 2014an 6,337 biztanle zituen 92,58 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67159
* Multimedia: Kerns, Switzerland / Q67159
Alpnach Hasliberg Innertkirchen Sachseln Sarnen Wolfenschiessen Dallenwil Ennetmoos Lungern
# Keronea

Keronea (grezieraz: Χαιρώνεια, Chaironeia, antzinako grezieraz kʰai̯rɔ̌ːneːa ahoskatua), Greziako hiria eta antzinako udalerria da, Beozian dagoena.

## Historia

K. a. IV. mendean, Atenasen etorkizunerako erabakigarriak izan ziren guduak gertatu ziren bertan. Geroagoo, K. a. I. mendean, Silak zuzendutako erromatar armada eta Pontoko errege Mitridates VI.a Eupatorren arteko azken guduaren gertalekua izan zen.

## Ikus, gainera

* Keroneako gudua

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q549874
* Multimedia: Chaeronea / Q549874
# Komandante

Komandantea, gudalburu edo maior, gudaroste, itsas gudaroste, guardia nazional edo aireko armada bateko graduazio militar altua duen pertsona da, batailoi edo gudaroste baten burua. Hegazkin batean edo itsasontzi batean agintzen duen pertsonari ere komandante esaten zaio.
Komandantea maila altuko ofizier bat da. Jeneral baten menpeko, hierarkia militarrean gailurrean dago, goi mailako ofizialen taldean, lotinant koronel eta koronelekin batera.
Komandanteak maila ertaineko ofizier guztien gainean dago hierarkian —lotinantordeak, lotinantak edo lotinantordeak, kapitainak, Itsas Gudarostean fragatako lotinantordeen gainean, ontzi-lotinantordeen gainean, eta ontzi-lotinanteen gainean dago, eta, hurrenez hurren, ofizierordeko eta soldadu edo itsastar guztien gainetik.

## Espainako intsignia batzuk

* Gudarosteko intsignia.
* Itsas gudarostekoa.
* Aire indarretakoa.
* Goardia zibilekoa.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2019-10-01).

## Kanpo estekak

* Datuak: Q11247470
# Komando (informatika)

Informatikan, komando bat programa informatiko bati ataza espezifiko bat egin dezan ematen zaion agindu bat da. Komando lerroko interfaze batetik emanda egon daiteke agindu hori, shell bat bezalakoa, sare-protokolo baten parte den sare zerbitzu batentzako sarrera bezala, edo erabiltzaile batek menu bateko aukera bat hautatuta erabiltzaile interfaze grafiko batean eragindako gertaera bat bezala.
Zehazki, komando terminoa lengoaia informatiko inperatiboetan erabiltzen da. Izena eratzen da lengoaia horietako adierazpenak inperatiboaren antzera idatzi ohi direlako. Lengoaia inperatibo batean adierazpen bat hizkuntza natural bateko perpaus bat bezala ikusten bada, orduan komando bat, oro har, hizkuntza horretako aditz bat bezalakoa da.
Programa askok formatu berezia duten argumentuak onartzen dituzte, aukerak bezala ezagutzen direnak. Aukerek programaren defektuzko portaera aldatzen dute. Argumentu batzuek fitxategiak bezalako objektuz hornitu ditzakete programak, eta horien gainean jardun. Hizkuntza natural batekin konparatuz, aukerak aditzondoak dira, eta beste argumentuak objektuak.

## Unix adibideak

Hemen komando lerroko interpretatzaile bati komando gisa ematen zaizkion agindu batzuk agertzen dira (Unix shell).
Lehenengo komando honek egiten duena erabiltzailearen lan-direktorioa direktorio-zuhaitzan /home/josu direktoriora aldatzea da (home direktorioan aurkitzen den josu izeneko direktoriora). Agindu bezala jokatzen duen elementua cd da, eta argumentu bezala egiten duena /home/josu:
Beheko adibideko komandoak Kaixo Mundua irteera estandarrean pantailaratzen du. Kasu honetan, testua pantailan inprimatu besterik ez da egiten. Agindua ematen duen komandoaren izena echo da, eta argumentua "Hello World" da. Komatxoak Hello eta World bereizitako elementuak bezala tratatuak izan ez daitezen erabiltzen dira:
Hurrengo adibideko komandoak baliokideak dira. /bin direktorioan dauden fitxategiak zerrendatzen dituzte. Agindua ematen duen komandoa ls da, l, t eta r aukera erabiltzen dira eta /bin direktorioa argumentua da:
fitx1.txt eta fitx2.txt fitxategien edukia pantailaratzen da adibide honetan. Erabilitako komandoaren izena cat da, eta bi fitxategiren izenak erabiltzen dira argumentu gisa:

## Windows adibideak

Jarraian, DOS, OS/2 eta Microsoft Windows komando-gonbitaren prozesadorearentzako komando batzuk agertzen dira. Lehenengoak, readme.txt fitxategiaren edukia pantailaratzen du. Komandoaren izena type da, eta readme.txt erabiltzen da argumentu bezala:
Adibide honetan, uneko direktorioaren edukia pantailaratzen duen komando bat agertzen da. Haren izena dir da, eta Q, fitxategi bakoitzaren jabea ere zerrendan agertzea eskatzen duen aukera bat da:

## Erreferentziak

* ↑ «Type - Display a text file - Windows CMD - SS64.com» ss64.com (Noiz kontsultatua: 2021-11-18).
* ↑ «DIR - list files and folders - Windows CMD - SS64.com» ss64.com (Noiz kontsultatua: 2021-11-18).

## Kanpo estekak

* command (ingelesez)
* Windows Commands | Microsoft Docs (ingelesez)
* Datuak: Q1079196
# Komandanteburu

Komandanteburua edo komandante gorena, nazio bateko edo, batzuetan, hainbat nazio aliaturen indar armatuen multzoaren edo zati esanguratsu baten aginte gorena duen pertsona da. Herrialde gehienetan, estatuburuak edo gobernuburuak betetzen du kargu hori, Defentsa ministroaren edo antzekoaren bidez, eta horrekin indartu egiten da indar armatuen buru agintaritza zibila eta politikoa dela dioen ideia. Terminoa Karlos I.a Ingalaterrakoak erabili zuen lehen aldiz 1639an.

## Erreferentziak

* ↑ Elhuyar Hiztegia

## Kanpo estekak

* Datuak: Q380782
# Komando interpretatzaile

Komando interpretatzailea sistema eragile baten oinarrizko atala da, interfaze alfanumeriko baten bitartez erabiltzaileetatik lortutako aginduak exekutatzera deitzen duena. Shell bezala ere ezagutua da. prozesuen kontrola, sarrera/irteera berbideraketa, fitxategiak, babesak, komunikazioak eta loteen bitartez idatzitako agindu lengoai bat (script) bezalako ezaugarriak ekar ohi dute.
Posible da sistema eragile bakarrak hainbat komando interpretatzaile edo "shell" izatea. Sistema eragile baten ikuspen logikoa aldatzen da erabilitako komando interpretatzailearen arabera. Adibidea: Win32 Windows-en gainean edo POSIX LINUX-en gainean.
Komando interpretatzaile garrantzitsuenak:
* GNU Bourne Again Shell (bash): Bourne Shell klasikoaren aldaera Linux-entzat, prozesuen kontrola, agindu historiala eta Emacs antzeko edizioa bezalako ezaugarriekin beste batzuen artean.
* Tcsh: Linux-entzako C Shell bertsioa bash-en funtzionalitate antzekoekin.

## Kanpo estekak

* Datuak: Q1368899
# Komandante uharteak

Komandante uharteak edo Komandorsk uharteak (errusieraz: Командо́рские острова́, Komandorskiye ostrova) Asiako ipar-ekialdeko uharte multzo bat dira, Bering itsasoaren hego-mendebaldean, Kamtxatka penintsulatik 175 km ekialdera kokaturik daudenak. Uharte nagusiak Bering, Medny, Toporkov eta Ary Kamen dira, eta 1.846 km²ko eremua hartzen dute guztira. Administratiboki Errusiako Kamtxatka kraiaren barnean daude.
Klima hotza da (10 °C abuztuan eta -4 °C otsailean). Vitus Bering komandante errusiarrak aurkitu zuen uhartedia eta han hil zen 1741. urtean. Haren omenean jarri zitzaien uhartei Komandorsk izena eta itsasoari zein itsasarteari Bering izena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/02/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lur entziklopedietatik hartua.

## Kanpo estekak

* (Errusieraz) Uharteei buruzko informazioa Beringisland.ru
* Datuak: Q208268
* Multimedia: Komandorski Islands / Q208268
# Komandó

Komandó (errumanieraz: Comandău) Errumaniako udalerri bat da, Kovászna konderrian. 822 biztanle ditu, 18,35 kilometro koadroko luze-zabalean banatuta.

## Herriak

Udalerrian honako herriak daude:
Komandó

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo-estekak

* Datuak: Q16426303
* Multimedia: Comandău, Covasna / Q16426303
# Komageneko Erresuma

Komageneko Erresuma (antzinako grezieraz: Βασίλειον τῆς Kομμαγηνῆς; armeniera klasikoz: Կոմմագէնեայ թագաւորութիւն) antzinako greko-irandar erresuma izan zen, orontidar dinastiaren adar helenizatu baten agindupean zegoena.
Hiriburua Samosata zuen. Samosataren Burdin Aroko izenak, Kummuh, ziurrenik bere izena eman zion Komageneri. Komagene, Armenia, Partia, Siria eta Erromaren arteko "estatu leungailu" bat izateagatik ezaugarritu zen; kulturalki, badirudi estatu guzti hauen kulturen nahasketa bat izan zela.
Komageneko Erresumako erregeek Orontes I.aren ondorengoak zirela aldarrikatu zituzten. Bere eremua egungo Turkiako Adıyaman eta iparraldeko Gaziantep probintziek osatzen zuten.
K.a. II. mendearen hasiera baino lehengoko Komagene eskualdeari buruz ezer gutxi dakigu. Hala ere, dirudienez, Komagene, Sofene ere barnean hartzen zuen estatu handiago baten zati bat izan zen. Egoera honek k.a. 163ra arte iraun zuen, noiz, Antioko IV.a Epifanes seleukotar erregea hiltzean, tokiko satrapak, Ptolomeo Komagenekoak, gobernari independente bezala aldarrikatu zuen. Komageneko Erresumak bere independentzia mantendu zuen k.o. 17. urtera arte, hau da, Tiberio enperadoreak erromatar probintzia bihurtu zuenean. Erresuma independente bezala berragertu zen, Antioko IV.a Komagenekoa Kaligularen aginduz tronura itzuli zenean. Ondoren, enperadore berak tronutik kendu zion, eta urte pare bat beranduago, bere oinordeko Klaudiok berrezarri zuen. Berrezarritako erresumak 72. urtera arte iraun zuen, Vespasianok desegin eta behin betiko Erromatar Inperioaren zati bezala bilakatu zuen arte.
Erresumako aztarna ikusgarri iraunkorrenetako bat, Nemrut mendian dagoen toki arkeologikoa da, non Antioko I.a Theos Komagenekoak jainko sinkretista greko-irandar batzuei, berari eta Comageneko lur jainkotuari eskainitako santutegia eraiki zuen. Aztarnategia egun Gizateriaren Ondarearen zerrendan dago.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.
* ↑ Wolfgang, Haase. (1986). Aufstieg und Niedergang der römischen Welt: Geschichte und Kultur Roms im spiegel der neueren Forschung. Walter de Gruyter, 736 or. ISBN 978-3-11-007337-9..
* ↑ Lang, David M.. (1983). Ehsan Yarshater ed. The Cambridge History of Iran. 3: The Seleucid, Parthian and Sasanid Periods, Part 1 Cambridge University Press, 510 or. doi:10.1017/CHOL9780521200929.016. ISBN 9781139054942..
* ↑ Hovannisian, Richard G.. (1997). The Armenian People from Ancient to Modern Times - 2 Vols.. New York: St. Martin's Press.
* ↑ Sartre, M.. (2007). The Middle East under Rome. , 23 or..
* ↑ (Ingelesez) Hazel, J.. (2002). Who's Who in the Roman World. Psychology Press, 13 or. ISBN 9780415291620..

## Ikus, gainera

* Komagene

## Kanpo estekak

* Datuak: Q332137
* Multimedia: Commagene / Q332137
# Komando Bereziak

Komando Bereziak ETA politiko-militarraren baitan 1975 urtean sortutako egitura bat izan zen, aldi berean izaera politiko eta militarra zuena. Komando Bereziek atentatu kanpaina zabala burutu zuten 1975 urtean bertan, baina espainiar estatuko segurtasun-indarrek Mikel Lejartza agentea ETA pm erakundean infiltratu eta hainbat atxiloketa egin zituzten, tartean egitura horren lehenenego burua izan zen Pedro Ignacio Perez Beotegi, Wilson. Ondoren, Miguel Angel Apalategi, Apala, jarri zen komando berezien buru. Hortik aurrera, komando bereziek erakunde politiko bat sortu eta Espainiar Trantsizioaren baitan integratzearen aurka agertu ziren ETA pm baitan, borroka armatuaren likidazioa ekarriko zuelakoan. Bereziki, Pertur ETA pmko buruzagiaren aurka agertu ziren. Perturren lerroaren onespenik gabe, bahitutako Angel Berazadi enpresaburua erail zuten 1976 urtean.
ETA pm erakundearen komite exekutiboaren laguntzarik gabe, Komando Bereziek Javier Ybarra enpresaburua bahitu zuten 1977 urtean baliabide ekonomikoak eskuratu nahian, baina bahiketak porrot egin eta Ybarra erail zuten. Azkenik, Komando Bereziak ETA militarrean integratu ziren, ETA militarraren baitan horren aurkako iritziak izan baziren ere, Komando Autonomo Antikapitalistak izeneko erakundea sortzera eraman zutenak.

## Kanpo estekak

* Datuak: Q12261558
# Kim Kwang-suk (gimnasta)

Gwang Suk Kim (Ipar Korea, 1976ko otsailaren 15a) Ipar Koreako gimnasta artistikoa da. 1991n munduko txapelduna izan zen barra asimetrikoen ariketan.

## Kirolari ibilbidea
### 1991

1991ko Indianapolisko Munduko Lehiaketan, urrezko domina eskuratu zuen asimetrikoetan, Tatiana Gutsu sobietarraren eta Shannon Miller estatubatuarraren aurretik

## Erreferentziak

* ↑ Gwang Suk Kim. .

## Kanpo estekak

* Datuak: Q6408673
# Kim Kardashian

Kimberly Kardashian West, jaiotza-izenaz Kimberly Noel Kardashian eta askoz ezagunagoa Kim Kardashian izenaz, (Los Angeles, Kalifornia, Ameriketako Estatu Batuak, 1980ko urriaren 21a) estatubatuar telebista-pertsonaia, aktore, enpresaburu eta modeloa da. Kardashian Paris Hiltonen laguna eta estilista izateagatik egin zen ezaguna.

## Filmografia
### Errealitate-telebista

Telebista :
| Urtea | Izenburua | Oharrak |
| 2003–06 | The Simple Life | 4 ataletan |
| 2007 | Kim K Superstar | Filtratutako bideo pornografikoa |
| 2007–gaur egun | Keeping Up with the Kardashians | |
| 2008 | Dancing with the Stars | Lehiakidea (6 ataletan) |
| 2008 | Bad Girls Club | 2 denboraldian |
| 2009–13 | Kourtney and Kim Take Miami | 19 ataletan |
| 2009–11 | America's Next Top Model | Izar gonbidatua; 2 ataletan |
| 2011–12 | Kourtney and Kim Take New York | 18 ataletan |
| 2011 | Khloé & Lamar | 3 ataletan |
| 2012 | Punk'd | Atala: "Ashton Kutcher" |
| 2014 | Kourtney and Khloé Take The Hamptons | 3 ataletan |
| 2014 | Celebrities Undercover | Atala: "Wendy Williams & Kim Kardashian" |
| 2015 | I Am Cait | 5 ataletan |
| 2015 | Dash Dolls | Baita ekoizle exekutibo lanetan ere |

### Filmak

Filmak :
| Urtea | Izenburua | Rola |
| 2008 | Disaster Movie | Lisa Taylor |
| 2009 | Deep in the Valley | Summa Eve |
| 2013 | Temptation: Confessions of a Marriage Counselor | Ava |
| 2018 | Ocean's Eight | Kameoa |

### Telebista

Telebista :
| Urtea | Izenburua | Rola | Oharrak |
| 2009 | Brothers | Kim Kardashian | Atala: "Meet Mike Trainor/Assistant Coach" |
| 2009 | CSI: NY | Debbie Fallon | Atala: "Second Chances" |
| 2009 | Beyond the Break | Elle | 4 ataletan |
| 2009 | How I Met Your Mother | Bere burua | Atala: "Benefits" |
| 2010 | 90210 | Bere burua | Atala: "Senior Year, Baby" |
| 2012 | Drop Dead Diva | Nikki LePree | 4 ataletan |
| 2012 | Last Man Standing | Kim Kardashian | Atala: "Tree of Strife" |
| 2012 | 30 Rock | Kim Kardashian (West Coast only) | Atala: "Live from Studio 6H" |
| 2014 | American Dad! | Qurchhhh/Kim Kardashian (ahotsa) | Atala: "Blagsnarst, A Love Story" |
| 2014 | 2 Broke Girls | Bere burua | Atala: "And the Reality Problem" |
* Datuak: Q186304
* Multimedia: Kim Kardashian / Q186304
# Kim Kum-yong

Kim Kum-Yy (koreeraz: 2001eko abuztuaren 17a) Ipar Koreako kirolaria da, eta mahai tenisean lehiatzen da, binakako mistoan. 2024ko Parisko Olinpiar Jokoetan parte hartu zuen, eta zilarrezko domina lortu zuen binakako torneo mistoan (Ri Jong-sik-ekin batera).

## Ibilbidea

2024ko apirilean Kim Kum-yongek eta Ri Jong-sikek Parisko Olinpiar Jokoetarako sailkatzea lortu zuten Espainiako bikotea garaitu ondoren, 4-3 emaitza justuaz. Ipar Koreakoak izanik Nazioarteko Mahai-tenis Federazioaren sailkapenean ez ziren agertzen eta azken postuan ezarri zituzten. Sorpresaz rankingeko bigarrena zen Japonia garaitu zuten lehenengo kanporaketan, 4-1 emaitzaz.
Finalera iristea lortu zuten eta txinatarren aurrean 4-2 galdu zuten. Lorturiko zilarrezko domina, Ipar Koreak lorturiko lehenengo domina izan zen zortzi urteren ondoren.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 02 ! | Binakako mistoa |

## Erreferentziak

* ↑ (Ingelesez) MCKIRDY, Andrew. «North Korea Win First Olympic Medal In Eight Years With Table Tennis Silver» www.barrons.com (Noiz kontsultatua: 2024-08-24).
* ↑ (Koreeraz) «북 탁구 혼성복식팀, 파리 올림픽 참가 자격 획득» SPN 서울평양뉴스 2024-04-13 (Noiz kontsultatua: 2024-08-24).
* ↑ «MSN» www.msn.com (Noiz kontsultatua: 2024-08-24).
* ↑ (Ingelesez) MCKIRDY, Andrew. «North Korea Win First Olympic Medal In Eight Years With Table Tennis Silver» www.barrons.com (Noiz kontsultatua: 2024-08-24).

## Kanpo estekak

* Datuak: Q128035132
* Multimedia: Kim Kum-yong / Q128035132
# Kim Ju-ae

Kim Ju-ae (Hangul: 김주애) (Piongiang, Ipar Korea, 2013ko otsailaren 19a) Ipar Koreako Kim dinastiako kide da.

## Biografia

Kim Ju-ae Ipar Koreako Kim Jong-un buruzagiaren eta Ri Sol-ju lehen damaren alaba da. Oro har, neskatila 2013an jaio zela uste da. Ri Sol-ju Ipar Koreako medioetatik kanpo egon zen 2012an, eta gero haurdunaldiari esleitu zitzaion. Kim Ju-ae Ipar Koreatik kanpo ezagutu zuten, Dennis Rodmanek, harreman pertsonal estua baitu Kim Jong-unekin, eta hurrengo urtean herrialde horretara egindako bisitetako batean kontaketa batean identifikatu zuen. Rodmanek «Ju-ae haurtxoa sostengatuz» deskribatu zuen, eta Jong-un «aita on» gisa zoriondu zuen. Uste da 2010ean jaiotako neba nagusi bat duela, eta 2017an jaiotako neba edo ahizpa txiki bat, genero ezezagunekoa baita.
Ipar Koreako buruzagiaren alaba ezagun bakarra denez, uste da seme zaharrenak urritasun fisiko edo psikologikoren bat duelako izan daitekeela, eta ustezko neba edo ahizpa txikia ez dela jendaurrean ikusi, adin txikikoa baita.

## Agerraldi publikoak eta ondorengotza

Kim Ju-ae 2022ko azaroaren 19an agertu zen jendaurrean lehen aldiz misil baten jaurtiketan. 2023ko otsailaren hasieran bost agerraldi publiko egin zituen.
Kim Ju-ae karguan bere aitaren ondorengoa izan daitekeela uste da, Ipar Koreako ofizialak «oso hunkituta zeuden betiko segurtasunaren ziurtasuna eta herrialdearen etorkizuna ikusteaz, bai eta komandante distiratsu beti garaile eta burdinazko borondatezkoak zuzentzen dituenak ere, aro berri baten hasiera markatzen ari baita», horri buruz ari delarik. Komunikabideen aurrean « alaba maitea» gisa aurkeztu zuten, baina hurrengo agerraldietan «alabaerrespetatua» izendatu zuten, gizarteko kide zintzoenentzat, Kim Jong-un bera barne, erreserbatuta dagoen apelatiboa.

## Erreferentziak

* 1 2 (Gaztelaniaz) Gil, Johana. (2023-02-09). «Kim Jong-un presenta a su hija y ¿heredera?» El Correo (Noiz kontsultatua: 2023-03-15).
* 1 2 3 (Gaztelaniaz) Bustamante, Victoria. (2023-02-25). «¿Quién es la hija del líder norcoreano Kim Jong Un, Kim Ju Ae, y por qué aparece más en los medios de comunicación?» Business Insider España (Noiz kontsultatua: 2023-03-15).
* 1 2 3 (Gaztelaniaz) «Qué se sabe de Kim Ju-ae, la hija de Kim Jong-un que el régimen norcoreano ya ve como heredera» infobae (Noiz kontsultatua: 2023-03-15).
* ↑ «Dennis Rodmanek elkarrizketa egingo dio Ipar Koreako buruari» Eitb 2013-09-10 (Noiz kontsultatua: 2022-05-26).
* ↑ EFE. (2023-02-09). Quién es la misteriosa hija de Kim Jong-un que cobra protagonismo en Corea del Norte. .
* ↑ Pérez Pichel, Miguel. (2023-02-11). Kim Ju-ae, la niña que el dictador norcoreano quiere que todos identifiquen como su sucesora. .
* ↑ EFE. (2023-02-09). Quién es la misteriosa hija de Kim Jong-un que cobra protagonismo en Corea del Norte. .
* ↑ Mayoral Gómez, Lara. (2023-02-09). «¿Por qué tienes que poner cara a Kim Ju-ae? Estas son las teorías sobre la posible sucesora (e hija) de Kim Jong-un» La Sexta.

## Kanpo estekak

* Datuak: Q14864448
* Multimedia: Kim Ju-ae / Q14864448
# Kim Jun-ho (eskrimalaria)

Kim Jun-ho, koreeraz 김•준호, (Hwaseong, Hego Korea, 1994ko maiatzaren 26a), eskriman aritzen den kirolari korearra da..
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Sablea-taldeka kategorian, Hego Korea ordezkatuz; Tokion,Italiako taldearen (zilarrezko domina) eta Hungariako taldearen (brontzezko domina) aurretik sailkatu zen Hego Korea.
Tokion, honako hauek osatzen zuten taldea: Oh Sang-uk, Kim Jun-ho, Kim Jung-hwan eta Gu Bon-gilek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa, Sablea-taldeka kategoria. |

## Erreferentziak

* ↑ «Kim Jun-ho» olympedia.org (Ingelesez)
* ↑ "Kim Jun-ho" olympics.com (Gaztelaniaz)

## Kanpo estekak

* Datuak: Q41674720
# Kim Jung Gi

    Hau korear izena da, abizena Kim du.
Kim Jung Gi, koreeraz 김정기,hanjaz: 金政基 (Goyang, Hego Korea, 1975eko otsailaren 7a - Paris, 2022ko urriaren 3a), hegokorear manhwa komikigile bat izan zen.
2015ean Angulemako Komiki Azokako artista gonbidatua izan zen.

## Lanak

* Premier SketchBook, 2007
* Tiger the Long Tail (6 bilduma), CNC révolution, 2008-2010
* Paradis, 2010 (Bernard Werberren ilustrazioak)
* Second SketchBook, 2011
* Troisième SketchBook, 2013
* Troisième Humanité, 2013 (Bernard Werberren ilustrazioak)
* SpyGames, 2014, Glénat
* Quatrième SketchBook, 2015
* Cinquième SketchBook, 2016
* McCurry, NYC, 9/11, 2016, Editions Dupuis
* SketchBook, Katsuya Teradarekin, 2017

## Kanpo estekak

* Webgune ofiziala (Frantsesez) (Ingelesez)
* Datuak: Q19715284
* Multimedia: Kim Jung Gi / Q19715284
# Kim Ki-duk

Kim Ki-duk ( Hangul: 김기덕 ; Bongwha, Hego Korea, 1960ko abenduaren 20a - Riga, Letonia, 2020ko abenduaren 11) zinemagile korearra izan zen, bere ibilbide zinematografiko idiosinkratiko eta jaialdietan aprezituarengatik nabarmentzen zena.
21. mendeko Asiako zinemagile garrantzitsuenetako bat izan zen, kritikari askoren iritziz. Irabazi zituen sarietan, Urrezko Lehoia Veneziako Zinemaldian Pietà-gatik Zilarrezko Lehoia Zuzendari Onenari beste urte bateko hiri bereko zinemaldian Bin-Jip-engatik (3-Burdina gisa ere ezaguna), Zilarrezko Hartza zuzendari onenari 54. Berlinalen Samaria filmagarik, eta Un Certain Regard saria 2011ko Cannesko Zinema Jaialdian Arirang filmagatik .
Kritikarientzat halaber nabarmena da Spring, Summer, Fall, Winter ...and Spring filma (2003).
2020ko abenduaren 11n hil zen Rigan, COVID-19ak jota, 59 urte zituela.
* Datuak: Q212990
* Multimedia: Kim Ki-duk / Q212990
# Kim Jung-hwan (eskrimalaria)

Kim Jung-hwan, koreeraz 김 정환, (Seul. Hego Korea, 1983ko irailaren 2a), eskriman aritzen den kirolari korearra da..
Hiru Udako Olinpiar Jokotan, lau domina eskuratu zituen; Londres 2012an (Londres), urrezkoa Sablea-taldeka kategorian; Rio 2016an (Rio de Janeiro), brontzea Sablea-banaka kategorian, eta Tokio 2020an (Tokio), brontzezkoa aurreko kategoria berean eta urrezkoa Sablea-taldeka kategorian, lauretan eskriman eta Hego Korearen izenean; Tokion,Italiako taldearen (zilarrezko domina) eta Hungariako taldearen (brontzezko domina) aurretik sailkatu zen Hego Koreako taldea.
Tokion, honako hauek osatzen zuten taldea: Oh Sang-uk, Kim Jun-ho, Kim Jung-hwan eta Gu Bon-gilek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Gizonezkoa, Sablea-taldeka kategoria. |
| 2016 | Rio de Janeiro Brasil | 03 ! | Gizonezkoa, Sablea-banaka kategoria. |
| 2020 | Rio de Janeiro Brasil | 03 ! | Gizonezkoa, Sablea-banaka kategoria. |
| 2020 | Tokio Japonia | 01 ! | Gizonezkoa, Sablea-taldeka kategoria. |

## Erreferentziak

* ↑ «Kim Jung-hwan» olympedia.org (Ingelesez)
* ↑ "Kim Jung-hwan" olympics.com (Gaztelaniaz)

## Kanpo estekak

* Datuak: Q487653
* Multimedia: Kim Jung-hwan / Q487653